
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 121
                                                                    25 iunie 2026
privind însușirea unui raport de evaluare pentru imobilul aprobat spre vânzare directă, aprobarea prețului de vânzare a acestuia și a modalității de plată a prețului
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.259/27.05.2026 şi la Consiliul Local Sighișoara cu nr. 22.760/17.06.2026, de referatul de aprobare, înregistrat cu nr. 20.260/27.05.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere că, prin Hotărârea Consiliului Local Sighișoara nr. 54/26.03.2026 s-a însușit propunerea de cumpărare formulată de S.C. ENSEMBLE SOFTWARE S.R.L. și s-a aprobat inițierea procedurii de vânzare directă a terenului intravilan, având categoria de folosință curți - construcții, în suprafață de 299 mp., situat în municipiul Sighișoara, str. Școlii nr. 3, județul Mureș, înscris în C.F. nr. 52133 Sighișoara, identificat cu nr. cadastral 52133, proprietate privată a Municipiului Sighișoara, precum și efectuarea demersurilor necesare în vederea întocmirii, de către un evaluator autorizat, în condițiile legii, a raportului de evaluare pentru stabilirea prețului de vânzare; 
Având în vedere Raportul de evaluare întocmit de ing. Moldovan Tudor, expert evaluator – membru titular ANEVAR, înregistrat la Municipiul Sighișoara cu nr. 18.593/13.05.2026, potrivit căruia valoarea de piață pentru terenul intravilan, având categoria de folosință curți - construcții, cu suprafața de 299 mp., situat în municipiul Sighișoara, str. Școlii nr. 3, județul Mureș, înscris în C.F. nr. 52133 Sighișoara, identificat cu nr. cadastral 52133, este de 215.810 lei; 
Având în vedere că dreptul de proprietate asupra construcției edificate pe terenul înscris în C.F. nr. 52133 Sighișoara (C.F. vechi nr. 3430, nr. topografic vechi 64), identificat cu nr. cadastral 52133, este înscris în favoarea S.C. ENSEMBLE SOFTWARE S.R.L., conform înscrierilor din cartea funciară;
Având în vedere că imobilul pentru care s-a aprobat inițierea vânzării directe este înscris în domeniul privat al Municipiului Sighișoara, la poziția nr. 51.237 din evidența mijloacelor fixe, având valoarea de inventar de 44.339,01 lei; 
Având în vedere că terenul nu face obiectul unor litigii și nu este afectat de utilitate publică;
Având în vedere prevederile art. 12 lit. B pct. V și pct. VI din Capitolul IV. Metodologia vânzării directe, din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, coroborate cu dispozițiile art. 363 alin. (6) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare și ținând cont de faptul că, în urma comparării prețului de piață determinat prin raportul de evaluare și a valorii de inventar, rezultă că valoarea mai mare o reprezintă prețul de piață, iar în această situație, conform regulamentului în vigoare, prețul de vânzare se stabilește prin adăugarea cheltuielilor aferente întocmirii raportului de evaluare la valoarea de piață stabilită prin raportul întocmit;
Luând în considerare valoarea înscrisă în Factura nr. 2.878/26.05.2026, emisă de Moldovan Tudor P.F.A., în cuantum total de 1.500 lei, reprezentând contravaloarea serviciilor de evaluare aferente unui număr de trei rapoarte de evaluare, din care suma de 500 lei reprezintă contravaloarea serviciilor de evaluare aferente imobilului supus vânzării;
Având în vedere prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat prin Hotărârea Consiliului Local Sighișoara nr. 142/26.09.2024;
Având în vedere prevederile Legii nr. 287/2009 privind Codul civil, republicată, cu modificările și completările ulterioare, cu privire la încheierea contractelor în formă autentică și transferul dreptului de proprietate;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108, art. 354, art. 355, art. 363 alin. (6) şi art. 364 din aceasta;
Având în vedere Raportul de specialitate al Direcției Arhitect Șef - Compartimentul Administrarea Domeniului Public și Privat, înregistrat cu nr. 20.261/27.05.2026, prin care se propune însușirea unui raport de evaluare pentru imobilul aprobat spre vânzare directă, aprobarea prețului de vânzare a acestuia și a modalității de plată a prețului;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „b”, alin. (14), art. 139 alin. (2) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                            H O T Ă R Ă Ş T E: 
Art. 1. Se însușește Raportul de evaluare, înregistrat la Municipiul Sighișoara cu nr. 18.593/13.05.2026, întocmit de către ing. Moldovan Tudor, expert evaluator – membru titular ANEVAR, pentru stabilirea prețului de piață al imobilului – teren intravilan, în suprafață de 299 mp., situat în municipiul Sighișoara, str. Școlii nr. 3, județul Mureș, înscris în C.F. nr. 52133 Sighișoara (C.F. vechi nr. 3430, nr. topografic vechi 64), identificat cu nr. cadastral 52133, având categoria de folosință curți - construcții, raport de evaluare regăsit în Anexa nr. 1 la prezenta hotărâre.
Art. 2. Se aprobă suma de 216.310 lei, ca preț de vânzare pentru terenul intravilan, cu categoria de folosință curți - construcții, în suprafață de 299 mp., situat în municipiul Sighișoara, str. Școlii nr. 3, județul Mureș, înscris în Cartea Funciară nr. 52133 Sighișoara (C.F. vechi nr. 3430, nr. topografic vechi 64), identificat cu nr. cadastral 52133, valoarea stabilită conform prevederilor art. 12 lit. B pct. V și VI din Capitolul IV. Metodologia vânzării directe din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, rezultată din însumarea valorii de piață a imobilului, stabilită la suma de 215.810 lei, potrivit Raportului de evaluare, înregistrat la Municipiul Sighișoara cu nr. 18.593/13.05.2026, întocmit de către ing. Moldovan Tudor, expert evaluator – membru titular ANEVAR și a sumei de 500 lei, reprezentând cheltuielile ocazionate de întocmirea raportului de evaluare.

Art. 3. (1) Se aprobă plata integrală ca modalitate de plată a prețului de vânzare a terenului.

(2) Prețul de vânzare va fi achitat integral anterior încheierii și autentificării contractului de vânzare - cumpărare.
Art. 4. Vânzarea propriu - zisă a terenului, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, va fi perfectată prin act autentic ce se va încheia la un birou notarial public.
Art. 5. Cheltuielile generate de încheierea actului notarial, precum și de înscrierile și notările în cartea funciară cad în sarcina exclusivă a cumpărătorului.

Art. 6. Se mandatează Primarul Municipiului Sighișoara, domnul Ioan - Iulian Sîrbu, să semneze contractul de vânzare - cumpărare în formă autentică. 
 Art. 7. Ulterior încheierii contractului de vânzare - cumpărare în formă autentică, compartimentele de specialitate din cadrul Municipiului Sighișoara vor proceda, potrivit competențelor specifice, la efectuarea operațiunilor administrative, fiscale, patrimoniale și financiar - contabile necesare radierii imobilului din evidențele instituției și actualizării bazelor de date aferente, în baza actului autentic încheiat, fără a mai fi necesară întocmirea altor instrumente administrative suplimentare.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.

Art. 9. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și va fi adusă la cunoștință publică prin publicarea pe pagina de internet, la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian   
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcţia Arhitect Șef;
  4 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.    
B.A. 

